# data[].attributes.attachment_link.title
DRIVE Safe: Αλκοόλ και οδήγηση ΠΟΤΕ μαζί

# data[].attributes.body
ΤΟ  ΑΛΚΟΟΛ  ΕΙΝΑΙ  ΕΝΑ  ΠΟΛΥ  ΙΣΧΥΡΟ  ΝΑΡΚΩΤΙΚΟ

Η λέξη ναρκωτικό φέρνει στο μυαλό των περισσότερων ανθρώπων βελόνες , ναρκομανείς , αρρώστια και θάνατο. Όμως το αλκοόλ σκοτώνει κάθε χρόνο περισσότερες  χιλιάδες ανθρώπους από όλα τα παράνομα ναρκωτικά.

Παρόλο που το αλκοόλ δεν είναι παράνομο, είναι ναρκωτικό  και θα έπρεπε να αντιμετωπίζεται με τον ίδιο ακριβώς τρόπο όπως και τα ναρκωτικά. Αν το αλκοόλ το ανακαλύπταμε σήμερα, θα ήταν εξίσου παράνομο με την ηρωίνη.

ΣΤΟΙΧΕΙΑ  ΣΧΕΤΙΚΑ  ΜΕ  ΤΟ  ΑΛΚΟΟΛ

Το αλκοόλ φτάνει στον εγκέφαλο μέσα σε πέντε λεπτά μετά την χρήση του.

Το αλκοόλ επιβραδύνει την λειτουργία του εγκεφάλου.

Το φαγητό πριν την κατανάλωση αλκοόλ καθυστερεί την επίδραση και τα αποτελέσματά του.

Τα αεριούχα ποτά αυξάνουν την ταχύτητα απορρόφησης του αλκοόλ από τον οργανισμό.

Το αλκοόλ επηρεάζει τις γυναίκες πιο γρήγορα από τους άνδρες και η επίδραση του κρατά περισσότερο χρόνο.

Οι νέοι έχουν συνήθως μικρότερο σωματικό βάρος από τους ενήλικες. Όσο λιγότερο ζυγίζει κάποιος τόσο περισσότερο επηρεάζεται από το αλκοόλ.

Δεν υπάρχει ασφαλές όριο οδήγησης υπό την επήρεια αλκοόλ. Ακόμα και εντός του νόμιμου ορίου, οι νεαροί  οδηγοί έχουν πέντε φορές μεγαλύτερη πιθανότητα να προκαλέσουν ατύχημα από εκείνους  που οδηγούν νηφάλιοι.

Το αλκοόλ επηρεάζει την κρίση μας για το σωστό και το λάθος και τα αντανακλαστικά μας.

Οι νέοι ηλικίας 13-17 ετών μπλέκουν σε καβγάδες μετά την κατανάλωση αλκοόλ σε ποσοστό 25%.

Οι άνδρες που πίνουν πολύ και συχνά κινδυνεύουν από ανικανότητα και στειρότητα.

Οι περισσότερες γυναίκες υποστηρίζουν ότι οι άνδρες που πίνουν πολύ είναι επικίνδυνοι και απωθητικοί.

Το αλκοόλ μπορεί να σε παχύνει γιατί έχει πολλές θερμίδες.

Το συκώτι μας χρειάζεται μια ώρα για να διασπάσει μία μονάδα αλκοόλ.

‘Ανθρωποι  που ξεκινούν να πίνουν σε νεαρή ηλικία είναι πιο πιθανό να κάνουν και χρήση ναρκωτικών ουσιών.

Πηγή φυλλάδιο του PORTSMOUTH UNIVERSITY.

Αλκοολισμός: Βασικά σημεία & συμπτώματα

Ο αλκοολισμός είναι μια χρόνια και εξελικτική πάθηση, η οποία αφορά σε προβλήματα ελέγχου της κατανάλωσης αλκοόλ και σε αδυναμία διακοπής ακόμη και όταν υπάρχουν σοβαρές επιπτώσεις.

Παρατηρείται σωματική εξάρτηση, με την κατανάλωση όλο και μεγαλύτερης ποσότητας για την επίτευξη του ίδιου αποτελέσματος, ενώ ένας αλκοολικός βιώνει συμπτώματα στέρησης όταν απέχει από την κατανάλωση.

Η επονομαζόμενη επεισοδιακή υπερκατανάλωση αλκοόλ (η αλόγιστη κατανάλωση με σκοπό τη μέθη ή η υπερκατανάλωση σε μια συγκεκριμένη περίσταση) ενέχει τους ίδιους κινδύνους και οδηγεί στις ίδιες κοινωνικές συνέπειες με τον αλκοολισμό. Όσο μεγαλύτερη είναι η κατανάλωση, τόσο μεγαλύτερος είναι και ο κίνδυνος. Η επεισοδιακή υπερκατανάλωση στους νέους μπορεί να οδηγήσει στην εμφάνιση αλκοολισμού σε μικρότερη ηλικία.

Εάν κάποιος πάσχει από αλκοολισμό, ίσως δεν είναι σε θέση να περιορίσει ή να εξαλείψει το πρόβλημα χωρίς εξωτερική βοήθεια. Η άρνηση του προβλήματος είναι συνήθως αναπόσπαστο κομμάτι του αλκοολισμού.

Ποια είναι τα συμπτώματα του αλκοολισμού;

Οι ενδείξεις και τα συμπτώματα του αλκοολισμού περιλαμβάνουν τα εξής:

-          -Αδυναμία περιορισμού της ποσότητας αλκοόλ που καταναλώνεται

-          -Ισχυρή ανάγκη για κατανάλωση αλκοόλ

-          -Ανοχή στο αλκοόλ και επακόλουθη ανάγκη κατανάλωσης ολοένα μεγαλύτερης ποσότητας για την επίτευξη του ίδιου αποτελέσματος

-          -Κατανάλωση αλκοόλ στο σπίτι (χωρίς παρέα, ειδική περίσταση κ.λπ.) και απόκρυψη του γεγονότος

-          -Στερητικό σύνδρομο με συμπτώματα όπως η ναυτία, η εφίδρωση και τα ρίγη

-          -Απώλεια μνήμης όσον αφορά συζητήσεις και ανειλημμένες υποχρεώσεις

-          -Συστηματική κατανάλωση σε ορισμένες περιστάσεις και ενόχληση εάν δεν τηρείται το «τελετουργικό»

-          -Ευερεθιστότητα όταν πλησιάζει η συνήθης ώρα κατανάλωσης αλκοόλ, ιδιαίτερα εάν αυτό δεν είναι άμεσα διαθέσιμο

-          -Μπουκάλια αλκοόλ σε περίεργα μέρη του σπιτιού, στο χώρο εργασίας ή στο αυτοκίνητο

-          -Προβλήματα με το νόμο, με τους φίλους ή την οικογένεια, οικονομικά και επαγγελματικά προβλήματα λόγω του ποτού

-          -Απώλεια ενδιαφέροντος σχετικά με κάποια δραστηριότητα ή ενασχόληση που ήταν ευχάριστη στο παρελθόν

Η εμφάνιση ορισμένων από τα παραπάνω συμπτώματα δε σημαίνει απαραίτητα αλκοολισμό, ωστόσο οι συνέπειές τους για την υγεία μπορεί να είναι καταστροφικές.

Όταν ο αλκοολικός δεν δέχεται βοήθεια, τι μπορείτε να κάνετε;

Σταματήστε να τον καλύπτετε. Συνήθως οι συγγενείς καλύπτουν τον αλκοολισμό του ανθρώπου τους και δικαιολογούν τις ενέργειες του. Είναι πολύ σημαντικό να σταματήσετε να προστατεύετε τον αλκοολικό από τις συνέπειες των πράξεών του. Για να μπορέσει να βοηθηθεί, πρέπει να κατανοήσει πλήρως ποια είναι τα αποτελέσματα από την κατάχρηση του αλκοόλ.

Σκεφτείτε πότε είναι η κατάλληλη στιγμή για να τον προσεγγίσετε. Η καλύτερη στιγμή για να του μιλήσετε είναι λίγο μετά από ένα περιστατικό αντιπαράθεσης ή ατυχήματος μέσα στην οικογένεια, τα οποία προέκυψαν λόγω της εξάρτησής του από το αλκοόλ. Επιλέξτε κάποια στιγμή όπου και οι δύο θα είστε νηφάλιοι, ήρεμοι και μπορείτε να βρεθείτε ιδιαιτέρως για να κουβεντιάσετε.

Να είστε σαφής. Δώστε του να καταλάβει πως ανησυχείτε για το πρόβλημα του με το ποτό. Αναφερθείτε σε περιστατικά στα οποία η εξάρτησή του από το αλκοόλ δημιούργησε προβλήματα, συμπεριλαμβανομένου και του τελευταίου περιστατικού.

Δηλώστε ανοιχτά τις προθέσεις σας. Εξηγήστε του τι σκοπεύετε να κάνετε αν δεν αποφασίσει να βοηθηθεί, ξεκαθαρίζοντας του ότι πρόθεσή σας δεν είναι η τιμωρία του αλλά η προστασία του ιδίου αλλά και των μελών της οικογένειας από το πρόβλημα που δημιουργεί η κατάχρηση αλκοόλ από μέρους του. Μπορείτε να του πείτε οτί δεν πρόκειται να τον συνοδεύσετε σε κανένα μέρος όπου θα σερβιριστεί αλκοόλ. Σε κάθε περίπτωση μη προβείτε σε δηλώσεις που δεν είστε διατεθειμένος να πραγματοποιήσετε.

Ζητήστε βοήθεια. Ενημερωθείτε σχετικά με το τι προγράμματα απεξάρτησης υπάρχουν στο δήμο ή στην πόλη σας. Αν ο άνθρωπός σας είναι έτοιμος να λάβει θεραπεία, καλέστε αμέσως και κανονίστε για συνάντηση με τον υπεύθυνο του προγράμματος. Προσφερθείτε να τον συνοδέψετε στην πρώτη του συνάντηση με τους θεραπευτές ή/και στην συνάντηση των Ανώνυμων Αλκοολικών.

Ζητήστε υποστήριξη. Είναι σημαντικό να θυμάστε πως δεν είστε μόνος σε αυτή την προσπάθεια. Υπάρχουν αρκετοί συμβουλευτικοί σταθμοί στο δήμο ή στην κοινότητα που ζείτε. Αυτές οι ομάδες βοηθούν τους συγγενείς των αλκοολικών να κατανοήσουν οτί δεν είναι υπεύθυνοι για τον αλκοολισμό του ανθρώπου τους. Παρέχουν επίσης στις οικογένειες των αλκοολικών πληροφόρηση, συμβουλευτική και θεραπευτική βοήθεια ακόμα και όταν ο αλκοολικός δεν θέλει να προσχωρήσει σε θεραπεία.

# data[].attributes.body
http://www.europarl.europa.eu/greece/el/%CE%B5%CE%B9%CE%B4%CE%AE%CF%83%CE%B5%CE%B9%CF%82-%0A-%CE%B4%CF%81%CE%AC%CF%83%CE%B5%CE%B9%CF%82/%CF%84%CE%BF-%CE%BA%CE%BF%CE%B9%CE%BD%CE%BF%CE%B2%CE%BF%CF%8D%CE%BB%CE%B9%CE%BF-%CE%BA%CE%BF%CE%BD%CF%84%CE%AC-%CF%83%CE%B1%CF%82

# data[].attributes.body
https://multimedia.europarl.europa.eu/en/how-it-works-the-european-parliament_V003-0071_ev

# data[].attributes.headline
Το Ευρωπαϊκό Κοινοβο

# data[].attributes.body
Το Ευρωπαϊκό Κοινοβούλιο είναι το νομοθετικό σώμα της ΕΕ. Εκλέγεται άμεσα από τους πολίτες της ΕΕ κάθε 5 χρόνια. Οι τελευταίες εκλογές έγιναν τον Μάιο 2014.Οι επόμενες ευρωπαϊκές εκλογές θα διεξαχθούν το διάστημα 23-26 Μαΐου 2019.
Τι κάνει το Κοινοβούλιο

Το Κοινοβούλιο έχει 3 κύριες αρμοδιότητες:

Νομοθετικές

Εγκρίνει νομοθετικές πράξεις της ΕΕ, μαζί με το Συμβούλιο της ΕΕ, με βάση προτάσεις της Ευρωπαϊκής Επιτροπής

Αποφασίζει για διεθνείς συμφωνίες

Αποφασίζει για θέματα διεύρυνσης

Εξετάζει το πρόγραμμα εργασίας της Επιτροπής και της ζητά να υποβάλλει νομοθετικές προτάσεις

Εποπτικές

Ασκεί δημοκρατικό έλεγχο σε όλα τα όργανα της ΕΕ

Εκλέγει τον πρόεδρο της Επιτροπής και εγκρίνει την Επιτροπή ως σώμα. Έχει τη δυνατότητα να καταθέσει «πρόταση μομφής», υποχρεώνοντας την Επιτροπή σε παραίτηση

Χορηγεί απαλλαγή, δηλαδή τελική έγκριση για τον τρόπο με τον οποίο εκτελέστηκε ο προϋπολογισμός της ΕΕ

Εξετάζει αναφορές πολιτών και συγκροτεί εξεταστικές επιτροπές

Συζητά τη νομισματική πολιτική με την Ευρωπαϊκή Κεντρική Τράπεζα

Υποβάλει ερωτήσεις στην Επιτροπή και το Συμβούλιο

Εκτελεί χρέη παρατηρητή σε εκλογικές διαδικασίες

Δημοσιονομικές

Καταρτίζει τον προϋπολογισμό της ΕΕ, μαζί με το Συμβούλιο

Εγκρίνει τον μακροπρόθεσμο προϋπολογισμό της ΕΕ, δηλαδή το «Πολυετές Δημοσιονομικό Πλαίσιο»

Σύνθεση

Ο αριθμός των ευρωβουλευτών για κάθε χώρα είναι ανάλογος του πληθυσμού της, αλλά ισχύει η αρχή της φθίνουσας αναλογικότητας, δηλαδή, καμία χώρα δεν μπορεί να έχει λιγότερους από 6 ή περισσότερους από 96 βουλευτές, ενώ ο συνολικός αριθμός τους δεν μπορεί να υπερβαίνει τους 751 (750 συν τον πρόεδρο). Οι βουλευτές συγκροτούν ομάδες με βάση την πολιτική τους τοποθέτηση, και όχι την εθνικότητά τους.
Ο πρόεδρος εκπροσωπεί το Κοινοβούλιο στα άλλα όργανα της ΕΕ και στον έξω κόσμο και έχει τον τελευταίο λόγο στην έγκριση του προϋπολογισμού της ΕΕ.

Πώς λειτουργεί το Κοινοβούλιο

Οι εργασίες του Κοινοβουλίου διεξάγονται σε δύο στάδια:

Επιτροπές - για την προετοιμασία της νομοθεσίας
Το Κοινοβούλιο αριθμεί 20 επιτροπές και δύο υποεπιτροπές, κάθε μια από τις οποίες ασχολείται με συγκεκριμένο τομέα πολιτικής. Οι επιτροπές εξετάζουν νομοθετικές προτάσεις, ενώ οι βουλευτές και οι πολιτικές ομάδες μπορούν να προτείνουν τροποποιήσεις ή να απορρίψουν το νομοσχέδιο. Τα θέματα αυτά συζητούνται επίσης στο πλαίσιο των πολιτικών ομάδων.

Σύνοδοι ολομέλειας – για την έγκριση της νομοθεσίας
Πρόκειται για συνεδρίαση του συνόλου των βουλευτών με σκοπό την τελική ψηφοφορία για το προταθέν νομοσχέδιο και τις προταθείσες τροποποιήσεις. Συνήθως η σύνοδος ολομέλειας πραγματοποιείται στο Στρασβούργο για τέσσερις ημέρες κάθε μήνα, αλλά μερικές φορές πραγματοποιούνται συμπληρωματικές σύνοδοι στις Βρυξέλλες.